În cei 20 de ani de apartenenţă la NATO, România a devenit un pilon important şi şi-a consolidat poziţia în interiorul alianţei, respectându-şi angajamentele de securitate în zona Mării Negre, a afirmat prim-ministrul Marcel Ciolacu, preşedintele PSD.
"Apartenenţa României la NATO reprezintă o garanţie de securitate pentru ţara noastră. În cei 20 de ani de apartenenţă la Organizaţia Tratatului Atlanticului de Nord, România a devenit un pilon important şi şi-a consolidat poziţia în interiorul alianţei, respectându-şi angajamentele de securitate în zona Mării Negre" a afirmat Marcel Ciolacu, vineri, într-o postare pe pagina de Facebook a PSD.
Ciolacu a subliniat că România va continua să fie un actor "influent şi constructiv" în interiorul NATO.
"Vom continua să fim un actor influent şi constructiv în interiorul NATO în vederea consolidării şi dezvoltării alianţei noastre în aşa fel încât garanţiile de securitate colectivă să asigure românilor stabilitatea şi siguranţa de care au nevoie pentru dezvoltarea României!", a mai afirmat Ciolacu.